Sorin Grindeanu parca s-ar fi dat de trei ori peste cap si politicianul cam provincial, nesigur si extrem de plicticos s-a transformat intr-un autentic om politic care i-a aplicat lui Liviu Dragnea cateva lovituri teribile, care s-ar putea dovedi chiar letale. Premierul a iesit in conferinta de presa nu doar ca sa anunte ca nu va demisiona, ceea ce se cam stia, ci si pentru a arata ca este opusul lui Liviu Dragnea.Dupa un presedinte PSD negru si crispat , care a iesit nervos din sala, sfidand presa, Sorin Grindeanu a aparut zambitor, extrem de relaxat si dispus sa raspunda la orice intrebare mult dincolo de miezul noptii.Dupa un presedinte PSD dispus sa joace soarta partidului si a guvernarii numai pentru a scapa de un om, premierul a aratat ca prima sa grija este partidul si soarta lui, fiind dispus sa demisoneze numai daca este asigurata mentinerea sefiei Guvernului pentru PSD.Dupa ce presedintele PSD a dat de masa cu marea evaluare a guvernarii, a venit premierul si a desfiintat "Ceaslovul" cu argumente foarte simple, incepand cu faptul ca a fost realizat de un ne-membru PSD, dl Valcov (cel cu pungile din cimitire si tablourile prin pereti ).Daca ar fi sa luam in serios evaluarea, primul care ar trebui sa-si dea demisia pentru esecul teribil pe care aceasta il descrie este cel care a creat Guvernul, care a garantat pentru el si pentru premier, cel care avea ordonantele scrise inainte de instalarea Guvernului, care pana acum o luna dadea asigurari ca totul e in grafic, ca guvernarea duduie si lucrurile merg perfect. Adica Liviu Dragnea.In plus, cum sa ii reprosezi, de exemplu, ministrului Justitiei pentru ca nu a indeplinit "eliminarea normelor din legi" sau ca nu a realizat in 4 luni cartierul pentru Justitie? Si sunt multe aceste exemple.Dupa ce Liviu Dragnea ne-a anuntat ca, practic, nu mai avem Guvern, pentru ca au demisionat ministrii, vine Sorin Grindeanu si ii da cu legea peste degete: demisiile intra in vigoare atunci cand premierul le trimite la presedintie. Deci la loc comanda!Premierul a dezvaluit chipul de combinator dispus sa ofere mita politica al lui Liviu Dragnea, care ii dadea tot felul de functii ca sa plece. A devoalat minciunile lui Dragnea, care, pe de-o parte, pretinde ca nu avea intentia sa-l schimbe pe premier, pe de alta parte, ii oferea functii ca sa plece.Tinta pe care urmarit-o dl Grindeanu cu prestatia sa foarte atent calibrata a fost sa se profileze nu doar ca premier, ci in primul rand ca un lider PSD autentic. Unul care s-a adresat bazei partidului, primarilor PSD, inca din prima fraza a expozeului sau si a tot revenit la partid, pe care a avut grija sa-l separe de Liviu Dragnea si de CEx-ul PSD.Un lider PSD pe stil nou, pro-european, pro-american, in opozitie cu un Dragnea care schimba premierul pentru ca nu a fost intarita relatia cu Federatia Rusa, aspect subliniat de doua ori de dl Grindeanu, pentru ca asocierea sa se vada si din avion si care deschide o explicatie terifianta pentru deciziile lui Liviu Dragnea.Ce va urma? Este foarte greu, spre imposibil de anticipat, pentru ca ne aflam intr-o criza fara precedent. Se poate intampla orice, inclusiv ruperea PSD.Deocamdata este clar ca, cel putin 15 zile, nu vom avea nicio demisie activa a niciunui ministru. Si in tot acest timp, Sorin Grindeanu, daca va ramane la fel de calm si de stapan pe el, are toate sansele sa isi mareasca baza de putere si sa inceapa sa ii traga lui Dragnea de sub picioare baza partidului ajutat de cateva grupuri deja vizibile din PSD, in frunte cu cel al lui Victor Ponta Avem deja si un partid gata format de Daniel Constantin, Pro Romania, gata sa primeasca tot ce va parasi ALDE sau va fi exclus din PSD. Dl Constantin a declarat deja pentru Ziare.com ca formatiunea sa il va sustine pe Sorin Grindeanu, chiar daca PSD nu-l va mai sprijini.Si, desigur, stapanul jocului este Klaus Iohannis. Sorin Grindeanu i-a pus in mana cheia demisiei sale, Liviu Dragnea vrea sa ii puna in mana numirea premierului. Pentru presedinte s-au aliniat planetele, totul e ca domnia sa sa le alinieze si pentru Romania.